Άγγελος Βολανάκης

Ο Άγγελος Βολανάκης (Αλεξάνδρεια 1880 - Λωζάνη, 1963), ήταν Έλληνας, Αιγυπτιώτης, αθλητής και παράγοντας του αθλητισμού. Ήταν αθλητής του Μίλωνος Αλεξανδρείας στα 100, 200 μέτρα και στα άλματα εις ύψος και μήκους. Σε επαγγελματικό επίπεδο ήταν ιδιοκτήτης ποτοποιίαςΔιαφήμιση της εταιρείας στον τύπο, Ταχυδρόμος, Φύλλο: 31/12/1962, Σελίδα: 5 στην Αλεξάνδρεια όπου είχε κληρονομήσει από τον πατέρα του Χρήστο.

Ο Βολανάκης στους αγώνες του Ποδονίφτη το 1902 ήταν πρώτος στα 100 μέτρα με έπαθλο ένα ωρολόγιον αργυρούνΣκριπ, Φύλλο: 6/5/1902, Σελίδα: 2. Στους Πανιώνιους αγώνες του 1902 ήταν πρώτος στα 100 και στα 200 μέτρα. Είχε αναδειχτεί ο ταχύτερος άνδρας της Αιγύπτου με τις επιδόσεις του στα αγωνίσματα 100 και 200 μέτρωνΣπυρίδων Θ. Καμαλάκης, Η ευεργετική προσφορά του Αιγυπτιώτη Ελληνισμού : Αιγυπτιώτες εθνικοί ευεργέτες, Εκδόσεις Αγγελάκη, Αθήνα 1939, σελ. 159. 

Το 1909 γίνεται μέλος της Διεθνούς Ολυμπιακής Επιτροπής εκπροσωπώντας την Αίγυπτο έως το 1933 και από το 1933 έως το 1962 την Ελλάδα. Το 1910 έγινε πρόεδρος της Αιγυπτιακής αθλητικής ομοσπονδίας, και αργότερα της αθλητικής ενώσεως αθλητικών σωματείων Αιγύπτου. Συμμετείχε σε αγώνες στην ελλανόδικο επιτροπή και ήταν ο εμπνευστής, το 1911, του Δημαρχιακού Σταδίου της Αλεξάνδρειας που έγιναν οι Μεσογειακοί της ΑιγύπτουΤαχυδρόμος, Φύλλο: 1/3/1964, Σελίδα: 7. Το 1960 δώρισε το σπίτι του στην Αλεξάνδρεια στο Ελληνικό κράτος και χρησιμοποιείται σαν κατοικία του εκάστοτε προξένουΤαχυδρόμος, Φύλλο: 17/5/1960, Σελίδα: 1. Ήταν ο εμπνευστής της Ολυμπιακής σημαίαςΤαχυδρόμος, Φύλλο: 18/5/1960, Σελίδα: 3.

Είχε τιμηθεί το 1960 από την Ελληνική κυβέρνηση με το παράσημο του τάγματος του Γεωργίου Α΄Ταχυδρόμος, Φύλλο: 7/6/1960, Σελίδα: 4. Την ίδια χρονιά τιμήθηκε για την προσφορά του από την Ολυμπιακή επιτροπή της Αιγύπτου με μετάλλιο, και την Αθλητική Ένωση Ελλήνων Αλεξάνδρειας με τον δικέφαλο αετόΤαχυδρόμος, Φύλλο: 13/5/1960, Σελίδα: 3.

 Παραπομπές 

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές του άλματος εις ύψος
Κατηγορία:Μέλη Διεθνούς Ολυμπιακής Επιτροπής
Κατηγορία:Έλληνες ομογενείς αθλητές
Κατηγορία:Αιγύπτιοι αθλητές του στίβου
Κατηγορία:Τάγμα του Γεωργίου Α΄
Κατηγορία:Μίλων Αλεξανδρείας